Alexej von Jawlensky
Alexej von Jawlensky (russ.: Алексей Георгиевич Явленский, født 13. marts 1865 i Torzjok i Tver oblast, Det Russiske Kejserrige; død 15. marts 1941 i Wiesbaden) var en russisk maler som også var aktiv i Tyskland og Schweiz. 

Ved farens død i 1882 påbegyndte Jawlensky en karriere inden for militæret, hvor han 1887 blev løjtnant.
I Sankt Petersborg havde han studeret hos maleren Ilja Repin, hvor han mødte Marianne von Werefkin.
Han ledsagede Werefkin og dennes hushjælp Helene Nesnakomoff (de) på en rejse til München og senere på grund af 1. verdenskrig til Schweiz. 1919 flyttede de til Ascona ved Lago Maggiore i det sydlige Schweiz, hvor Werefkin sluttede sig til kunstnergruppen "Großer Bär". Hun og Jawlensky gik fra hinanden to år senere. 1922 giftede Jawlensky sig med Helene Nesnakomoff som han allerede havde sønnen Andreas med (1902-84(de,).

Jawlensky var 1909-11 medlem af kunstnergruppen Neue Künstlervereinigung München, og 1912 sluttede han sig med sin daværende partner Marianne von Werefkin til kunstnergruppen Der Blaue Reiter.
1924 udstillede han med Die Blaue Vier.

Referencer

Eksterne henvisninger

  Wikiquote: Citater af Alexej von Jawlensky  
 Alexej von Jawlensky i Den Store Danske på lex.dk af Troels Andersen
 Biografi hos Jawlensky.ch, inddelt efter årstal. 
 Biografi hos Ludorff.com ('Galerie Ludorff') via Archive.org 
 100 Jahre "Blauer Reiter" fra Br.de 

Malere fra Rusland

